Az ambuláns ellátás a járóbeteg-szakellátást jelenti, azaz az olyan betegek gyógyító, megelőző ellátását, akik nem ágyhoz kötöttek. Ez minden olyan kezelést lefed, ami után elhagyhatod a kórházat, klinikát. A sebészeti, fül-orr-gégészeti, szemészeti és baleseti területek is ide tartoznak, ilyen lehet a varratszedés, idegentest-eltávolítás, ízületi punkció, egyszerű lézer-beavatkozások, bőrelváltozások fagyasztásos és égetéses eltávolítása, dobhártya-bemetszés, arcüreg-öblítés stb. A fekvőbeteg-ellátásban végzik a nagyműtéteket, ami után akár több hét lábadozás is előfordulhat. Az ambuláns ellátások közé viszont csak a kisebb műtétek tartoznak, amik után nem kell kórházba feküdnöd.